पाएं अपने शहर की ताज़ा ख़बरें और फ्री ई-पेपरडाउनलोड करें
अंत्योदय कार्डधारकों को जिले में 18 प्लस उम्र के लोगों को वैक्सीनेशन शुरू हो गया है। लेकिन इस वर्ग के लाेग वैक्सीनेशन में रुचि नहीं ले रहे हैं। 1 से 4 मई तक चार दिनों में जिले के सभी नौ सेेंटर्स में केवल 1120 लोगों ने ही टीका लगवाया है। यानि 280 लोग प्रतिदिन की औसत है। जिले में 83 हजार 711 अंत्योदय कार्डधारी परिवार हैं। चार सदस्य भी एक कार्ड में शामिल होंगे तो इनकी संख्या भी 3 लाख 34 हजार 844 होगी। इसी रफ्तार से वैक्सीनेशन चलता रहा तो इन सबको वैक्सीन का पहली डोज लगाने में ही 3 साल 276 दिन लग जाएंगे।
वैक्सीन लगवाने के लिए सरकार ने सबसे पहले स्वास्थ्य विभाग के अधिकारी व कर्मियों को प्राथमिकता दी। लेकिन कोरोना वैक्सीन का दूसरी डोज लगवाने में अब इसी विभाग के लोग दूसरा टीका लगवाने में लापरवाही बरत रहे हैं। तीन माह बाद भी स्वास्थ्य विभाग के 1944 लोगों ने दूसरा टीका नहीं लगवाया है। वहीं जिन फ्रंट लाइन वर्कर को दूसरे चरण में प्राथमिकता दी गई है। उनमें भी 879 लोगों ने अब तक वैक्सीन का दूसरी डोज नहीं ली है। जिले में इस विभाग के चिन्हांकित 10406 से अधिक 10856 लोगों ने पहला टीका लगवाया। यह तो टारगेट का 104.33 है।
दूसरी डोज लगवाने में इनकी रुचि नहीं है। ये वे लोग हैं, जिन्हें कोविशील्ड भी लगी होगी तो भी चार से छह सप्ताह का समय बित चुका है। जबकि अभी भी इस विभाग 1944 यानि लगभग 23 प्रतिशत लोगों ने दूसरा टीका नहीं लगवाया है। ऐसा ही हाल फ्रंट लाइन वर्कर यानि राजस्व, पुलिस व अन्य विभागों के कर्मियों का है। पहला डोज 6642 लोगों ने लगवाया है जबकि दूसरी डोज 5763 लोगों ने ही लगवाया है। यानि 25%लोगों ने दूसरी डोज नहीं लगवाई। जबकि वेक्सीनेशन सेंटर इन दिनों खाली पड़े हैं।
दूसरी डोज बहुत जरूरी, इससे नुकसान नहीं होगा
वैक्सीन का दूसरी डोज अति आवश्यक है। यह बूस्ट अप का काम करेगा। इम्युनिटी बढ़ेगी। दूसरी डोज एंटीबॉडी को स्ट्रांग करेगी। यह इन्फेक्शन से भी बचाएगी। सेकंड डोज लगने के बाद भी संक्रमित होने की संभावना रहेगी, लेकिन इतना तय है कि इससे नुकसान नहीं होगा। इसलिए ऐसे लोग जिन्होंने दूसरा डोज नहीं लगवाया है। वे जरूर आकर टीका लगवाएं।''
-डॉ. अनिल जगत, एमडी, सीएस जिला अस्पताल
दूसरी डोज लगवाने के लिए कहा
एक टीका से दूसरा टीका लगाने के बीच चार से छह सप्ताह तक का अंतर होने के कारण समय लग रहा है। हेल्थ वर्कर के रूप में मितानिन, आंगनबाड़ी कार्यकर्ता, महिला एवं बाल विकास विभाग के कर्मियों को भी शामिल किया गया है। इन लोगों ने मार्च तक पहली डोज लगवाई है। इस वजह से दूसरी डोज लगवाने में देरी हो रही है। जिन लोगों ने पहला डोज लगवाया है, उन्हें दूसरी डोज लगवाने के लिए कहा जाएगा।''
-डॉ. एसआर बंजारे, सीएमएचओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva zho_Hant eng_Latn